title: Kommissionens gennemførelsesforordning (EU) 2016/1425 af 25. august 2016 om godkendelse af aktivstoffet isofetamid, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst)

text:
                  26.8.2016

                  DA

                  Den Europæiske Unions Tidende

                  L 231/30

            KOMMISSIONENS GENNEMFØRELSESFORORDNING (EU) 2016/1425
      af 25. august 2016
      om godkendelse af aktivstoffet isofetamid, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, og
      ud fra følgende betragtninger:

                  (1)

                  I henhold til artikel 7, stk. 1, i forordning (EF) nr. 1107/2009 modtog Belgien den 22. januar 2013 en ansøgning fra ISK Biosciences Europe NV om godkendelse af aktivstoffet isofetamid.

                  (2)

                  I henhold til artikel 9, stk. 3, i nævnte forordning meddelte Belgien, som rapporterende medlemsstat, den 3. april 2013 ansøgeren, de øvrige medlemsstater, Kommissionen og Den Europæiske Fødevaresikkerhedsautoritet (i det følgende benævnt »autoriteten«), at ansøgningen kunne antages.

                  (3)

                  Den 3. oktober 2014 indsendte den rapporterende medlemsstat, med kopi til autoriteten, et udkast til vurderingsrapport til Kommissionen, hvori det vurderes, hvorvidt aktivstoffet kan forventes at opfylde godkendelseskriterierne i artikel 4 i forordning (EF) nr. 1107/2009.

                  (4)

                  Autoriteten handlede i overensstemmelse med artikel 12, stk. 1, i forordning (EF) nr. 1107/2009. I henhold til artikel 12, stk. 3, i forordning (EF) nr. 1107/2009 anmodede den ansøgeren om at fremlægge supplerende oplysninger for medlemsstaterne, Kommissionen og autoriteten. Den rapporterende medlemsstats vurdering af de supplerende oplysninger blev den 31. august 2015 fremlagt for autoriteten i form af et opdateret udkast til vurderingsrapport.

                  (5)

                  Den 28. oktober 2015 meddelte autoriteten ansøgeren, medlemsstaterne og Kommissionen sin konklusion (2) om, hvorvidt aktivstoffet isofetamid kan forventes at opfylde godkendelseskriterierne i artikel 4 i forordning (EF) nr. 1107/2009. Autoriteten offentliggjorde konklusionen.

                  (6)

                  Den 8. marts 2016 forelagde Kommissionen Den Stående Komité for Planter, Dyr, Fødevarer og Foder den reviderede vurderingsrapport om isofetamid og et udkast til forordning om godkendelse af isofetamid.

                  (7)

                  Ansøgeren fik mulighed for at fremsætte bemærkninger til den reviderede vurderingsrapport.

                  (8)

                  Det er med hensyn til et eller flere repræsentative anvendelsesformål for mindst ét plantebeskyttelsesmiddel, der indeholder aktivstoffet, og navnlig de anvendelser, der er undersøgt og udførligt beskrevet i Kommissionens reviderede vurderingsrapport, fastslået, at godkendelseskriterierne i artikel 4 i forordning (EF) nr. 1107/2009 er opfyldt.

                  (9)

                  Det er imidlertid, i overensstemmelse med artikel 13, stk. 2, i forordning (EF) nr. 1107/2009, sammenholdt med samme forordnings artikel 6, og på grundlag af den foreliggende videnskabelige og tekniske viden, nødvendigt at fastsætte visse betingelser og begrænsninger. Det bør navnlig kræves, at der fremlægges yderligere bekræftende oplysninger.

                  (10)

                  I henhold til artikel 13, stk. 4, i forordning (EF) nr. 1107/2009 bør bilaget til Kommissionens gennemførelsesforordning (EU) nr. 540/2011 (3) ændres.

                  (11)

                  Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

            VEDTAGET DENNE FORORDNING:
      Artikel 1
      Godkendelse af aktivstof
      Aktivstoffet isofetamid, som opført i bilag I, godkendes på de betingelser, der er fastsat i samme bilag.
      Artikel 2
      Ændring af gennemførelsesforordning (EU) nr. 540/2011
      Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.
      Artikel 3
      Ikrafttræden
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 25. august 2016.

               På Kommissionens vegne

            Jean-Claude JUNCKER

               Formand

         (1)  EUT L 309 af 24.11.2009, s. 1.

         (2)  EFSA Journal 2015;13(10):4265. Foreligger online: www.efsa.europa.eu.

         (3)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

         BILAG I

                     Almindeligt anvendt navn, identifikationsnr.

                     IUPAC-navn

                     Renhed (1)

                     Godkendelsesdato

                     Udløbsdato for stoffets godkendelse

                     Særlige bestemmelser

                     Isofetamid
                     CAS-nr.: 875915-78-9
                     CIPAC-nr.: 972

                     N-[1,1-dimethyl-2-(4-isopropoxy-o-tolyl)-2-oxoethyl]-3-methylthiophen-2-carboxamid

                     ≥ 950 g/kg

                     15. september 2016

                     15. september 2026

                     Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om isofetamid, navnlig tillæg I og II.
                     Ved denne samlede vurdering skal medlemsstaterne være særligt opmærksomme på risikoen for brugere, arbejdere og vandorganismer, navnlig fisk.
                     Anvendelsesbetingelserne skal omfatte risikobegrænsende foranstaltninger, hvis det er relevant.
                     Ansøgeren skal fremlægge bekræftende oplysninger for Kommissionen, medlemsstaterne og autoriteten vedrørende:

                                 1)

                                 de tekniske specifikationer for aktivstoffet som fremstillet (baseret på produktion på kommercielt plan), herunder relevansen af urenheder

                                 2)

                                 overensstemmelsen mellem toksicitets- og økotoksicitetstestbatchene og de bekræftede tekniske specifikationer

                                 3)

                                 virkningen af chlorering fra vandbehandlingsprocesser på arten af restkoncentrationer, herunder muligheden for dannelse af chlorrester, der kan dannes af restkoncentrationer i overfladevand, når overfladevand udvindes til drikkevand.

                           Ansøgeren skal forelægge de oplysninger, der kræves i henhold til punkt 1 og 2, senest den 15. marts 2017 og de oplysninger, der kræves i henhold til punkt 3, inden for to år efter vedtagelsen af et vejledende dokument om evaluering af virkningen af vandbehandlingsprocesser på arten af restkoncentrationer i overfladevand og grundvand.

            (1)  Den reviderede vurderingsrapport indeholder yderligere oplysninger om aktivstoffets identitet og specifikation.

         BILAG II
         I del B i bilaget til gennemførelsesforordning (EU) nr. 540/2011 tilføjes følgende:

                        Almindeligt anvendt navn, identifikationsnr.

                        IUPAC-navn

                        Renhed (*)

                        Godkendelsesdato

                        Udløbsdato for stoffets godkendelse

                        Særlige bestemmelser

                        »100

                        Isofetamid
                        CAS-nr.: 875915-78-9
                        CIPAC-nr.: 972

                        N-[1,1-dimethyl-2-(4-isopropoxy-o-tolyl)-2-oxoethyl]-3-methylthiophen-2-carboxamid

                        ≥ 950 g/kg

                        15. september 2016

                        15. september 2026

                        Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om isofetamid, navnlig tillæg I og II.
                        Ved denne samlede vurdering skal medlemsstaterne være særligt opmærksomme på risikoen for brugere, arbejdere og vandorganismer, navnlig fisk.
                        Anvendelsesbetingelserne skal omfatte risikobegrænsende foranstaltninger, hvis det er relevant.
                        Ansøgeren skal fremlægge bekræftende oplysninger for Kommissionen, medlemsstaterne og autoriteten vedrørende:

                                    1)

                                    de tekniske specifikationer for aktivstoffet som fremstillet (baseret på produktion på kommercielt plan), herunder relevansen af urenheder

                                    2)

                                    overensstemmelsen mellem toksicitets- og økotoksicitetstestbatchene og de bekræftede tekniske specifikationer

                                    3)

                                    virkningen af chlorering fra vandbehandlingsprocesser på arten af restkoncentrationer, herunder muligheden for dannelse af chlorrester, der kan dannes af restkoncentrationer i overfladevand, når overfladevand udvindes til drikkevand.

                              Ansøgeren skal forelægge de oplysninger, der kræves i henhold til punkt 1 og 2, senest den 15. marts 2017 og de oplysninger, der kræves i henhold til punkt 3, inden for to år efter vedtagelsen af et vejledende dokument om evaluering af virkningen af vandbehandlingsprocesser på arten af restkoncentrationer i overfladevand og grundvand.«

            (*)  Den reviderede vurderingsrapport indeholder yderligere oplysninger om aktivstoffets identitet og specifikation.


title: Kommissionens gennemførelsesforordning (EU) nr. 4/2013 af 4. januar 2013 om fastsættelse af den tildelingskoefficient, der skal anvendes på ansøgninger om importlicens for olivenolie, der er indgivet fra den 31. december 2012 til den 1. januar 2013 som led i toldkontingentet for Tunesien og om suspension af udstedelsen af importlicenser for januar 2013

text:
               5.1.2013

               DA

               Den Europæiske Unions Tidende

               L 2/3

         KOMMISSIONENS GENNEMFØRELSESFORORDNING (EU) Nr. 4/2013
   af 4. januar 2013
   om fastsættelse af den tildelingskoefficient, der skal anvendes på ansøgninger om importlicens for olivenolie, der er indgivet fra den 31. december 2012 til den 1. januar 2013 som led i toldkontingentet for Tunesien og om suspension af udstedelsen af importlicenser for januar 2013
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (2), særlig artikel 7, stk. 2, og
   ud fra følgende betragtninger:

               (1)

               Ved artikel 3, stk. 1 og 2, i protokol nr. 1 (3) til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side (4) åbnes der et toldfrit toldkontingent for import af ubehandlet olivenolie henhørende under KN-kode 1509 10 10 og 1509 10 90, som er fuldstændigt fremstillet i Tunesien, og som transporteres direkte fra dette land til EU, inden for en mængde, der fastsættes hvert år.

               (2)

               I artikel 2, stk. 2, i Kommissionens forordning (EF) nr. 1918/2006 af 20. december 2006 om åbning og forvaltning af et toldkontingent for olivenolie med oprindelse i Tunesien (5), fastsættes der månedlige kvantitative begrænsninger for udstedelsen af importlicenser.

               (3)

               I henhold til artikel 3, stk. 1, i forordning (EF) nr. 1918/2006 er der til myndighederne blevet indsendt ansøgninger om udstedelse af importlicens for en samlet mængde, der overstiger den maksimumsmængde, der er fastsat for januar måned, jf. forordningens artikel 2, stk. 2.

               (4)

               Derfor bør Kommissionen fastsætte en tildelingskoefficient, så der kan udstedes importlicenser i forhold til den disponible mængde.

               (5)

               Da maksimumsmængden for januar måned er nået, kan der ikke udstedes nogen importlicenser for denne måned —

         VEDTAGET DENNE FORORDNING:
   Artikel 1
   De importlicensansøgninger, der blevet indsendt den 31. december 2012 og den 1. januar 2013 i henhold til artikel 3, stk. 1, i forordning (EF) nr. 1918/2006, multipliceres med en tildelingskoefficient på 17,687732 %.
   Udstedelsen af importlicenser for de mængder, der er ansøgt om fra den 7. januar 2013, suspenderes for januar måned 2013.
   Artikel 2
   Denne forordning træder i kraft den 5. januar 2013.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. januar 2013.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 238 af 1.9.2006, s. 13.

      (3)  EFT L 97 af 30.3.1998, s. 57.

      (4)  EFT L 97 af 30.3.1998, s. 2.

      (5)  EUT L 365 af 21.12.2006, s. 84.


title: Kommissionens gennemførelsesforordning (EU) nr. 669/2014 af 18. juni 2014 om godkendelse af calcium-D-pantothenat og D-panthenol som fodertilsætningsstoffer til alle dyrearter  EØS-relevant tekst

text:
               19.6.2014

               DA

               Den Europæiske Unions Tidende

               L 179/62

         KOMMISSIONENS GENNEMFØRELSESFORORDNING (EU) Nr. 669/2014
   af 18. juni 2014
   om godkendelse af calcium-D-pantothenat og D-panthenol som fodertilsætningsstoffer til alle dyrearter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

               (2)

               Calcium-D-pantothenat og D-panthenol blev i overensstemmelse med direktiv 70/524/EØF godkendt uden tidsbegrænsning som fodertilsætningsstoffer til alle dyrearter som tilhørende gruppen »vitaminer, provitaminer og kemisk veldefinerede stoffer med tilsvarende virkning«. Disse fodertilsætningsstoffer blev derpå opført i EF-registret over fodertilsætningsstoffer som eksisterende produkter, jf. artikel 10, stk. 1, i forordning (EF) nr. 1831/2003.

               (3)

               Der er indgivet to ansøgninger om en ny vurdering af calcium-D-pantothenat og D-panthenol som fodertilsætningsstoffer til alle dyrearter i henhold til artikel 10, stk. 2, i forordning (EF) nr. 1831/2003 sammenholdt med artikel 7 i samme forordning og, i henhold til forordningens artikel 7, om en ændring af vilkårene for godkendelsen for så vidt angår anvendelsen heraf i drikkevand. Ansøgerne anmodede om, at disse tilsætningsstoffer klassificeres i tilsætningsstofkategorien »tilsætningsstoffer med ernæringsmæssige egenskaber«. Ansøgningerne var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (4)

               Den Europæiske Fødevaresikkerhedsautoritet (»EFSA«) konkluderede i sine udtalelser af 11. oktober 2011 (3), at calcium-D-pantothenat og D-panthenol under de foreslåede betingelser for anvendelse i foder ikke har skadelige virkninger på dyrs eller menneskers sundhed eller på miljøet. EFSA konkluderede også, at calcium-D-pantothenat og D-panthenol betragtes som effektive kilder til pantothensyre, og at der ikke ville opstå sikkerhedsmæssige problemer for brugerne, forudsat at der træffes passende beskyttelsesforanstaltninger. EFSA mener ikke, at der er behov for særlige krav om overvågning efter markedsføringen. EFSA har ligeledes gennemgået den rapport om metoden til analyse af fodertilsætningsstofferne i foder, der blev forelagt af det i henhold til forordning (EF) nr. 1831/2003 oprettede referencelaboratorium.

               (5)

               Vurderingen af calcium-D-pantothenat og D-panthenol viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af disse stoffer godkendes som anført i bilaget til nærværende forordning.

               (6)

               Da der ikke er sikkerhedsmæssige forhold, der nødvendiggør øjeblikkelig gennemførelse af ændringerne af godkendelsesbetingelserne, bør der indrømmes en overgangsperiode til afvikling af eksisterende lagre af tilsætningsstofferne samt forblandinger og foderblandinger indeholdende disse, som er godkendt ved direktiv 70/524/EØF.

               (7)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   De i bilaget opførte stoffer, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »vitaminer, provitaminer og kemisk veldefinerede stoffer med tilsvarende virkning«, tillades anvendt som fodertilsætningsstoffer på de betingelser, der er fastlagt i bilaget.
   Artikel 2
   De i bilaget opførte stoffer og foder, der indeholder disse stoffer, som er produceret og mærket før den 9. januar 2015 i overensstemmelse med de regler, der finder anvendelse før den 9. juli 2014, kan fortsat markedsføres og anvendes, indtil de eksisterende lagre er opbrugt.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. juni 2014.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EFT L 270 af 14.12.1970, s. 1.

      (3)  EFSA Journal 2011; 9(11):2409 og EFSA Journal 2011; 9(11):2410.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse, analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  mg/kg fuldfoder med et vandindhold på 12 % eller mg/l vand

                  Kategori: tilsætningsstoffer med ernæringsmæssige egenskaber. Funktionel gruppe: vitaminer, provitaminer og kemisk veldefinerede stoffer med tilsvarende virkning

                  3a841

                  —

                  Calcium-D-pantothenat

                     Tilsætningsstoffets sammensætning

                  Calcium-D-pantothenat

                     Aktivstoffets karakteristika

                  Calcium-D-pantothenat
                  Ca[C9H16NO5]2

                  CAS-nr.: 137-08-6
                  Calcium-D-pantothenat, fast form, fremstillet ved kemisk syntese
                  Renhedskriterier:

                              1.

                              Min. 98 % (på tør basis)

                              2.

                              Maks. 0,5 % 3-aminopropionsyre

                     Analysemetode
                      (1)

                              —

                              Til bestemmelse af calcium-D-pantothenat i fodertilsætningsstoffet: potentiometrisk titrering med perchlorsyre og identifikation ved specifik optisk drejning (Den Europæiske Farmakopés monografi 0470)

                              —

                              Til bestemmelse af calcium-D-pantothenat i forblandinger og fuldfoder: højtryksvæskekromatografi med omvendt fase kombineret med en single quadropol masseselektiv detektor (RP-HPLC-MS)

                  Alle dyrearter

                  —

                  —

                  —

                              1.

                              Kan også anvendes i drikkevand.

                              2.

                              I brugsvejledningen for tilsætningsstoffet og forblandingen angives oplagrings- og stabilitetsbetingelserne.

                              3.

                              Sikkerhedsforanstaltninger: Der bør anvendes åndedrætsværn, sikkerhedsbriller og -handsker under håndteringen.

                  19. juni 2024

                  3a842

                  —

                  D-panthenol

                     Tilsætningsstoffets sammensætning

                  D-panthenol

                     Aktivstoffets karakteristika

                  D-panthenol
                  C9H19NO4

                  CAS-nr.: 81-13-0
                  D-panthenol, flydende form, fremstillet ved kemisk syntese
                  Renhedskriterier:

                              1.

                              Min. 98 % på vandfri basis (vand < 1 %)

                              2.

                              Maks. 0,5 % 3-aminopropanol

                     Analysemetode
                      (1)

                              —

                              Til bestemmelse af D-panthenol i fodertilsætningsstoffet: titrering med perchlorsyre og kaliumhydrogenphthalat og identifikation ved specifik optisk drejning og infrarød spektroskopi (Den Europæiske Farmakopés monografi 0761)

                              —

                              Til bestemmelse af D-panthenol i vand: Højtryksvæskekromatografi med omvendt fase kombineret med UV-detektor (RP-HPLC)

                  Alle dyrearter

                  —

                  —

                              1.

                              Må udelukkende anvendes i drikkevand.

                              2.

                              I brugsvejledningen for tilsætningsstoffet angives oplagringsbetingelserne.

                              3.

                              Sikkerhedsforanstaltninger: Der bør anvendes åndedrætsværn, sikkerhedsbriller og -handsker under håndteringen.

                  19. juni 2024

         (1)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx.


title: Kommissionens gennemførelsesforordning (EU) nr. 717/2012 af 6. august 2012 om faste importværdier med henblik på fastsættelse af indgangsprisen for visse frugter og grøntsager

text:
               7.8.2012

               DA

               Den Europæiske Unions Tidende

               L 210/8

         KOMMISSIONENS GENNEMFØRELSESFORORDNING (EU) Nr. 717/2012
   af 6. august 2012
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. august 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  TR

                  54,5

                  XS

                  32,3

                  ZZ

                  43,4

                  0707 00 05

                  TR

                  100,7

                  ZZ

                  100,7

                  0709 93 10

                  TR

                  104,3

                  ZZ

                  104,3

                  0805 50 10

                  AR

                  96,8

                  UY

                  90,7

                  ZA

                  95,8

                  ZZ

                  94,4

                  0806 10 10

                  CL

                  226,1

                  EG

                  218,7

                  IL

                  138,6

                  MA

                  158,7

                  MX

                  185,5

                  TN

                  203,8

                  TR

                  145,9

                  ZZ

                  182,5

                  0808 10 80

                  AR

                  164,4

                  BR

                  92,8

                  CL

                  126,4

                  NZ

                  125,0

                  US

                  165,5

                  ZA

                  103,6

                  ZZ

                  129,6

                  0808 30 90

                  AR

                  200,3

                  CL

                  132,4

                  ZA

                  114,5

                  ZZ

                  149,1

                  0809 29 00

                  CA

                  627,1

                  TR

                  424,2

                  ZZ

                  525,7

                  0809 30

                  TR

                  165,5

                  ZZ

                  165,5

                  0809 40 05

                  BA

                  62,7

                  IL

                  69,8

                  MK

                  70,3

                  ZZ

                  67,6

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) 2015/2083 af 18. november 2015 om afvisning af godkendelse af Tanacetum vulgare L. som basisstof, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EØS-relevant tekst)

text:
               19.11.2015

               DA

               Den Europæiske Unions Tidende

               L 302/87

         KOMMISSIONENS GENNEMFØRELSESFORORDNING (EU) 2015/2083
   af 18. november 2015
   om afvisning af godkendelse af Tanacetum vulgare L. som basisstof, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 23, stk. 5, sammenholdt med samme forordnings artikel 13, stk. 2, og
   ud fra følgende betragtninger:

               (1)

               Kommissionen modtog den 26. april 2013 i overensstemmelse med artikel 23, stk. 3, i forordning (EF) nr. 1107/2009 en ansøgning fra Institut Technique de l'Agriculture Biologique (ITAB) om godkendelse af Tanacetum vulgare L. som basisstof. Ansøgningen var vedlagt de oplysninger, der kræves i henhold til artikel 23, stk. 3, andet afsnit.

               (2)

               Kommissionen anmodede Den Europæiske Fødevaresikkerhedsautoritet (i det følgende benævnt »autoriteten«) om videnskabelig bistand. Autoriteten forelagde en teknisk rapport om det pågældende stof for Kommissionen den 30. september 2014 (2). Kommissionen forelagde vurderingsrapporten (3) og udkastet til nærværende forordning om afvisning af godkendelse af Tanacetum vulgare L. for Den Stående Komité for Planter, Dyr, Fødevarer og Foder den 20. marts 2015.

               (3)

               Af den dokumentation, ansøgeren har fremsendt, fremgår det, at Tanacetum vulgare L. ikke opfylder kriterierne for fødevarer, som defineret i artikel 2 i Europa-Parlamentets og Rådets forordning (EF) nr. 178/2002 (4).

               (4)

               Der blev i den tekniske rapport fra autoriteten peget på specifikke problemer vedrørende eksponering for kamfer, thujon og 1,8-cineol, og vurderingen af risikoen for brugere, arbejdstagere, tilstedeværende, forbrugere og arter uden for målgruppen kunne derfor ikke afsluttes.

               (5)

               Europa-Kommissionen opfordrede ansøgeren til at fremsætte sine bemærkninger til autoritetens tekniske rapport og til udkastet til vurderingsrapport. Ansøgeren fremsatte sine bemærkninger, og Kommissionen har nøje gennemgået disse.

               (6)

               Selv med de af ansøgeren fremsatte argumenter kan problemerne vedrørende stoffet imidlertid ikke siges at være løst.

               (7)

               Som fastslået i Kommissionens vurderingsrapport er det derfor ikke blevet fastslået, at kravene i artikel 23 i forordning (EF) nr. 1107/2009 er opfyldt. Tanacetum vulgare L. bør derfor ikke godkendes som basisstof.

               (8)

               Denne forordning er ikke til hinder for, at der kan indgives en ny ansøgning vedrørende godkendelse af Tanacetum vulgare L. som basisstof i overensstemmelse med artikel 23, stk. 3, i forordning (EF) nr. 1107/2009.

               (9)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Afvisning af godkendelse som basisstof
   Stoffet Tanacetum vulgare L. godkendes ikke som basisstof.
   Artikel 2
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. november 2015.

            På Kommissionens vegne

         Jean-Claude JUNCKER

            Formand

      (1)  EUT L 309 af 24.11.2009, s. 1.

      (2)  Resultatet af høringen af medlemsstaterne og EFSA om ansøgningen om godkendelse af Tanacetum vulgare som basisstof til anvendelse ved plantebeskyttelse som afskrækningsmiddel på frugtplantager, vinmarker, grøntsager og prydplanter. EFSA supporting publication 2014:EN-666. 35 s.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

      (4)  Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).